Attica — Athens — Agora — 228/7 (I), 211/0 (II), 193/2 (III) BC — IG II² 844 w. Add. p. 668 — Syll.³ 535-357 — A. Bielman, Retour à la liberté (1994) 119, 31 (I)
Region: Attica (IG I-III) — Attica

θεοι επι ηλιοδωρου αρχοντος επι της κεκροπιδος ενδεκατης πρυτανειας θαργηλιωνος λυσιστρατος φυλαρχιδου οιναιος ειπεν επειδη ευμαρ[-]ιδας προτερον τε καθ ον καιρον συνεβη βουκριν καταδραμοντα την χωραν καταγαγειν εις κρητην των τε πολιτων πλειους κα[ι] των αλλων των εκ της πολεως πολλας και μεγαλας χρειας παρεσχετο τωι δημωι και προεισηνεγκε χρηματα εκ των ιδιων εις τα εικοσι ταλαντα τα συνφωνηθεντα υπερ των αιχμαλωτων εδανεισε δε και τοις αλουσιν εις εφοδια και νυν αποστειλαντος του δημου πρεσβευτας οπως τα τε φιλανθρωπα διαμενει προς παντας κρηταιεις και ινα ει που λαφυρον αποδεδοται τοις καταπλεουσιν αρθει τουτο συνηγορησεν εις το παντα πραχθηναι τα συνφεροντα τωι δημωι συνεπρεσβευσεν δε και εις κνωσον και τους συμμαχους εδωκε δε και επιστολας τοις πρεσβευταις εις πολυ ρηνα προς τους φιλους οπως συνπραγματευωνται μετ αυ των περι των συμφεροντων αναδεχεται δε την πασαν επιμελειαν ποιησεσθαι του διαμενειν τα φιλανθρωπα τωι δημω[ι] προς τους οικουντας εγ κρητει παντας οπως αν ουν και ο δημος φαινηται τιμων τους αποδεικνυμενους ην εχουσιν αιρεσιν εμ παντι καιρωι αγαθει τυχει δεδοχθαι τωι δημωι επαινεσαι ευμ αρι δαν πανκλεους κυδωνιατην και στεφανωσαι αυτον χρυσωι στεφανωι κατα τον νομον ευνοιας ενεκα και φιλοτιμιας της εις την βουλην και τον δημον το[ν] αθηναιων στησαι δε αυτου και εικονα χαλκην εν ακροπο λει ειναι δ αυτωι και εις το λοιπον χρειας παρεχομενωι τιμηθηναι καταξιως ων αν ευεργετησει αναγραψαι δε τοδε το ψηφισμα τον γραμματεα του δημου εις στηλην λιθι νην και στησαι παρα την εικονα το δε γενομενον αναλωμα εις την αναθεσιν της εικονος και της στηλης μερισαι τον ταμιαν των στρατιωτικων και τους επι τει διοικησει. επι αρχελαου ανθεστηριωνος εμβολιμου διονυσιος θεοφιλου ελαιουσιος ειπεν επειδη δια την ευνοιαν ην εχων δια τελει προς τον δημον ευμαριδας κυδωνιατης προτερον μεν ο δημος εψηφισατο αναθειναι αυτου εικονα νυν δε ευρυκλειδης και μικιων εμφανισαντες περι αυτου τας χρειας ας π[α]ρεχεται αξιουσι δοθηναι την αναθεσιν εν τωι τεμενει το[υ] δημου και των χαριτων αγαθει τυχει δεδοχθαι τωι δημωι δεδοσθαι ευμαριδαι την αναθεσιν της εικονος ης προτερον ε ψηφισ ται ο δημος εν τωι τεμενει του δημου και των χαριτων καθαπερ αιτουνται αυτωι ευρυκλειδης και μικιων ειναι δε και τας λοιπας τας εψηφισμενας τιμας αυτωι κυριας. η βουλη ο δημος ευμαριδαν πανκλεους κυδωνιατην. επι φαναρχιδου αρχοντος επι της πανδιονιδος τριτης πρυτανειας βοηδρομιωνος νικιας πολυ[ξ]ενου ποριος ειπεν επειδη χαρμιων υος ων ευμαριδου του κυδωνιατου προξενου και ευεργετου οντος αξιον εαυτον παρασκευαζων τω[ν] δεδομενων τωι πατρι αυτου τιμων καταπλευσας εις τον πειραια θεωρος απεσταλμενος εις δελφους υπο των πολιτων προσαγαγοντων αυτον των στρατηγων απολελογισται τει βουλει την τε πατρικην ευνοιαν και τα υφ εαυτου πεπρα γμενα και εις το λοιπον επαγγελλεται χρησιμος εσεσθαι και ιδιαι και κοινει τοις παραγινομενοις εις κρητην αθηναιων οπως αν ουν εμ παντι καιρωι τα φιλανθρωπα προς τους αξιους πραττηται και νυν καθαπερ και προτερον τυχει αγαθει δεδοχθαι τει βουλει τους λαχοντας προεδρους εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τει βουλει τους μεν στρατηγους αποστειλαι ξενια χαρμιωνι ευμαριδου και τοις παραγεγονοσι μετ αυτου συνθεωροις και τωι υωι αυτου ευμαριδαι τον δε ταμιαν των στρατιωτικων μερισαι το γενομενον ανα[λ]ωμα κατα την διαταξιν υπαρχειν δ αυτωι και την πατρικην [π]ροξενιαν και τοις εκγονοις ειναι δ αυτωι και εις το λοιπον τη[ς] [ιδ]ιας αιρεσεως ποιουμενωι την αποδειξιν ευρεσθαι αγαθον παρα της βουλης και του δημου οτου αμ φαινηται αξιος ειναι.